AlexejDobrolubov/national_council_slovak_2010 huggingface dataset:
39. schôdza NR SR - 1.deň - B. popoludní
Dátum: 2025-09-09
Poslanec: Mačicová, Zdenka (HLAS - SD)
Druh vystúpenia: Vystúpenie v rozprave

60. Vážený pán predsedajúci, vážená pani ministerka, páni ministri, vážení kolegovci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 819a. Národná rada Slovenskej republiky uznesením č. 936 z 28. mája 2025 pridelila predmetný návrh zákona na prerokovanie ústavnoprávnemu výboru, výboru pre zdravotníctvo a výboru pre sociálne veci. Určila zároveň výbor pre sociálne veci ako gestorský výbor a lehotu na prerokovanie návrhu zákona v druhom čítaní vo výboroch. Predmetný návrh zákona, tlač 819, prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom 3 tejto spoločnej správy vyplýva 33 pozmeňujúcich návrhov. Gestorský výbor odporúča hlasovať o bodoch 1 až 17, 19 až 23 a 25 až 33 v štvrtej časti tejto spoločnej správy so stanoviskom gestorského výboru schváliť a o bodoch 18 a 24 so stanoviskom neschváliť. Gestorský výbor odporúča návrh zákona v znení schválených pozmeňujúcich návrhov schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci pod č. 126 z 8. septembra 2025. Týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Zároveň určil náhradníkov spravodajcu. Pán predsedajúci, prosím, otvorte rozpravu.
15. schôdza NR SR - 3.deň - B. popoludní
Dátum: 2024-06-13
Poslanec: Mačicová, Zdenka (HLAS - SD)
Druh vystúpenia: Vystúpenie v rozprave

144. Vážený pán predsedajúci, vážené pani poslankyne, páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov, tlač 228a. Národná rada Slovenskej republiky uznesením č. 216 z 18. apríla 2024 pridelila predmetný návrh zákona na prerokovanie ústavnoprávnemu výboru a výboru pre sociálne veci. Určila zároveň výbor pre sociálne veci ako gestorský výbor a lehotu na prerokovanie návrhu zákona v druhom čítaní vo výboroch. Predmetný návrh zákona, tlač 228, prerokovali a odporučili Národnej rade Slovenskej republiky schváliť všetky určené výbory. Z uznesenia výboru Národnej rady Slovenskej republiky pod bodom III tejto spoločnej správy vyplýva jeden pozmeňujúci návrh. Gestorský výbor odporúča hlasovať o jedinom pozmeňujúcom návrhu v štvrtej časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona v znení schváleného pozmeňujúceho návrhu schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 48 z 10. júna 2024. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
39. schôdza NR SR - 11.deň - B. popoludní
Dátum: 2025-09-25
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem pán predsedajúci za slovo. No ťažko je pán kolega reagovať po tých posledných slovách na to čo je merito veci. V postate tieto vaše plošné dotácie, a to si spomenul na začiatku, tieto vaše plošné dotácie nepomáhajú ľuďom ktorí to skutočne potrebujú. Tieto plošné dotácie vlastne vylučujú z pomoci ľudí, ktorí si kúria drevom, ktorí sú naozaj odkázaní na pomoc a ktorí žijú v energetickej chudobe. A to že žije niekto v energetickej chudobe to znamená, že nevie si zabezpečiť dostatočné teplo vo svojej domácnosti. To sú presne tí ľudia, ktorí si zakúria drevom, alebo uhlím, neviem či sa ešte vôbec uhlím kúri, ale asi áno, niekedy večer a ráno vstanú zo svojich posteliach a majú 10 stupňov. Týmto ľuďom vaša pomoc absolútne nejako nepomôže. A ja sa preto pýtam, že aj keď chcete využiť peniaze z Európskej únie prečo práve nevytvárate podmienky aby títo ľudia neboli závislí na pomoci štátu. Prečo nevytvárate podmienky aby mohli si zabezpečiť efektívne zdroje vykurovania, aby si vedeli rekonštruovať svoje budovy, aby si ich vedeli zatepliť. Lebo toto je pointa peňazí z Európskej únie, že zvýšime štandard ľudí a nie tým, že im niečo darujeme, ale tým, že im pomôžeme aby žili lepšie. To znamená, že naozaj očakávame, že táto vláda sa konečne postará o to, aby tu bol nejaký vyšší štandard života obyvateľov a nielen cez rozdávanie a cez volebnú korupciu. Ďakujem.
39. schôdza NR SR - 11.deň - A. dopoludnia
Dátum: 2025-09-25
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem, pán predsedajúci za slovo. Vrátim sa kolega k tvojim najnovším číslam o tom ako naša ekonomika neprosperuje a musím pogratulovať súčasnej vláde a vládnej koalícii a vládnym poslancom k tomu, že naozaj, štatistiky a všetky čísla ohľadom zdravia našej ekonomiky sú také aké sú. Dlh nám rastie, ekonomický rast klesá, počet ľudí v chudobe rastie, tak ja rozmýšľam vlastne tie skrátené legislatívne konania čo nám prinášajú. Tieto skrátené legislatívne konania po každom balíčku skrátených legislatívnych konaní sa nám zhoršujú vyhliadky našej ekonomiky. Tak kde my máme tie hospodárske škody. Tie hospodárske škody spôsobuje táto súčasná vláda skrátenými legislatívnymi konaniami, ktoré prichádzajú do našej, do nášho parlamentu, a to je presne kvôli tomu, pretože nepočúvajú odborníkov, neradia sa so zamestnancami, neradia sa so zamestnávateľskými zväzmi, neradia sa s odborármi, a prinášajú to v skrátenom legislatívnom konaní úplné paškvily, ktoré našej ekonomiky škody. A hovorí to NKÚ, hovorí to Rada pre rozpočtovú zodpovednosť, hovorí to inštitút finančnej politiky, dokonca aj pracovníci samotného ministerstva toto hovoria vo svojich správach, len je to trošíčku také skryté. Takže naozaj gratulujem k čo čím ďalej tým lepším číslam našej ekonomiky, kde ľudia sa prepadávajú do chudoby a každý takýto zákon prináša len ožobračovanie. Pretože komu pomôže táto energopomoc, ktorú chceme prijať narýchlo. Hovorí sa tu o tom, že či to bude z eurofondov alebo nebude z eurofondov. Eurofondy sú určené na niečo úplne iné, nie na to, aby sme prejedali svoju budúcnosť. Eurofondy sú určené na to, že si máme dorovnať svoju životnú úroveň západu. A čo sa stáva? Týmto skráteným legislatívnym konaním zase docielite len to, že životná úroveň Slovákov klesá. Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Luščíková, Darina (PS)
Druh vystúpenia: Vystúpenie s faktickou poznámkou

... niekoho, aby mu zapisoval všetky návrhy, ktoré sme tu dali, že by dokonca na tie pozmeňovacie návrhy sa aj našli tie peniaze. Lebo vlastne my sme poukázali na všetky možné výdavky, ktoré sú plne zbytočné, ktoré tento štát nepotrebuje a ktorý tento štát a nikomu, a ľuďom nepomôže na Slovensku. Práve zhoršuje ekonomickú situáciu a viac ľudí dostanú do chudoby. To znamená, že ja fakt navrhujem, keby si prešiel nejaký záznam nejaký pracovník na ministerstve a ministrovi by doručil tabuľku, tak z pléna má vypracovanú tabuľku, koľko peňazí sa dá na štáte ušetriť, kde sa dajú peniaze nájsť aj na tvoj pozmeňovací návrh a na to, aby sa uľahčilo ľuďom na Slovensku. Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem za slovo. Marián, oceňujem naozaj tvoju prácu na tom pozmeňovacom návrhu a tú nádej, ktorú si vložil do toho, že by to mohlo byť schválené. Pomohlo by to tým ľuďom, na ktorých tuná myslíme. Pomohlo by to drobným a malým živnostníkom, pomohlo by to pracujúcim ľuďom na Slovensku, pomohlo by to podnikateľom a zamestnávateľom, avšak myslím si, že si robíme márne nádeje, že by to prešlo. Som presvedčená, že keby si minister Kamenický zapisoval, alebo ak by poveril niekoho, aby mu zapisoval všetky návrhy, ktoré sme tu dali, že by dokonca na tie pozmeňovacie návrhy sa aj našli tie peniaze. Lebo vlastne my sme poukázali na všetky možné výdavky, ktoré sú úplne zbytočné, ktoré tento štát nepotrebuje a ktoré tento štát... a ľuďom nepomôžu na Slovensku. Práve zhoršia ekonomickú situáciu =====
39. schôdza NR SR - 10.deň - B. popoludní
Dátum: 2025-09-24
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem pekne za slovo. Správne si, kolegyňa, poznamenala, že predsa ministri a celá táto vláda mali šetriť už od začiatku roka. Veď vyhlasujú, že vraj vedia v akom strašnom stave sú financie a oni nedoručili od začiatku roka žiadne opatrenia. Aj minister Kamenický povedal, že budú ministri doručovať tabuľky. Poveril ich úlohou, aby doručovali tabuľky o tom, kde budú šetriť. Tak oni si vyhrnuli rukávy, všetci ministri v našej vláde a tabuľky doručujú, ale miesto toho, čo majú ušetriť, doručujú ďalšie výdavky. Povedala si, že ministerstvo spravodlivosti ide minúť ďalších 750 tis. na jubilejné odmeny sudcom, čo môžme považovať vyslovene za legálnu korupciu, pretože súdy nemajú peniaze na to, aby vyplácali advokátov. Nemajú peniaze na to, aby vyplácali znalcov a budú vyplácať sudcov. Ministerstvo vnútra, oslavy za 800 tis., ďalší výdavok. Tak ja neviem, pán minister, že či rozumejú vaši ministri, že čo sú plusy a mínusy. Treba si ich zavolať a treba im vysvetliť, že čo je plus a čo je mínus, aby pochopili, že majú doručovať naozaj šetrenia a nie ďalšie výdavky. Ministerka Šimkovičová si lieta v prvej triede za ťažké tisíce. Na ďalšom ministerstve predávajú autá za smiešne ceny, miesto toho, aby predávali za trhové ceny. Určite by si radi ľudia kúpili a takých výdavkov je tu množstvo, stačí si ráno otvoriť noviny a prečítať si to. Takže, pán minister, naozaj poškoľte tých svojich ministrov, že čo je plus a čo je mínus, aby naozaj sa zameriavali na to, kde môžu ušetriť a nie to, kde majú zase míňať peniaze. Ďakujem.
39. schôdza NR SR - 10.deň - A. dopoludnia
Dátum: 2025-09-24
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Kolega Galek, ja úplne súhlasím, pretože na energopomoci oveľa viac získajú ľudia, ktorí tú energopomoc reálne nepotrebujú, pretože majú vyššiu spotrebu tej elektrickej energie, vyššiu spotrebu plynu a využívajú ju úplne nehospodárne, mnohí z nich. A tí ľudia, ktorí to naozaj potrebujú, ju nedostanú. Pri 95 % v podstate väčšina domácností naozaj tú energopomoc dostane a opakujem, najviac sa pomáha tým, ktorí tú pomoc nepotrebujú. A najhoršie je to, čo presne ste spomenuli, že my sme závislí momentálne a stále a žiaľbohu, na plyne z Ruska, a táto vláda to obhajuje. Pritom sama vláda v tých strategických dokumentoch v roku 2024 hovorí o tom, že potrebuje zvyšovať svoju nezávislosť. Oni vlastne ani neplnia svoje vlastné strategické dokumenty. A pokiaľ ide o dôchodcov, tak musíme povedať, že chvalabohu, že zmrazili dôchodcom trináste dôchodky. My sa z toho síce netešíme, to sa nedá povedať, že by sme sa tešili, lenže vie táto vláda, pozerá sa na hospodárenie Sociálnej poisťovne? Vie o tom, že Národný kontrolný úrad, že všetky inštitúcie rozprávajú o neudržateľnosti dôchodkového systému na Slovensku? Že si prejedáme budúcnosť a naše deti už nebudú mať dôchodky, pokiaľ si na ne samé nezarobia. A toto je tragédia, pretože sa správame úplne nezodpovedne, úplne rozkrádame tento štát, len kvôli politickej korupcii. Tak ako ste to, pán kolega, pomenovali, lebo toto je naozaj politická korupcia a dôchodcovia už dávno nie sú tou najohrozenejšou skupinou na Slovensku. Sú to práve rodiny s malými deťmi, ktoré sú našou budúcnosťou, ktoré potrebujeme, aby žili nejak dôstojne, aby mohli vychovávať svoje deti, aby tie deti sa mohli vzdelávať, a to už nehovorím teraz, zase, že všetky tieto volebné korupcie sú v podstate o tom, že nemáme školstvo, nemáme zdravotníctvo na úrovni.
39. schôdza NR SR - 10.deň - A. dopoludnia
Dátum: 2025-09-24
Poslanec: Luščíková, Darina (PS)
Druh vystúpenia: Vystúpenie v rozprave

Prajem všetkým dobré ráno, tuná dnes v takej komornej atmosfére. Ja som včera nemohla dokončiť svoju rozpravu. Ja som síce požiadala pána predsedajúceho Gašpara, aby mi umožnil dnes hovoriť celú rozpravu, ale nebolo mi umožnené, tak som vlastne musela skončiť uprostred deja. A tak som si povedala, že ja dnes ráno ani nebudem pokračovať v tejto rozprave, ale skôr dám také nejaké zamyslenie sa nad tou celou konsolidáciou, nad tým priebehom a na to, že prečo tu vlastne sedíme a čo vlastne chceme, čo chce možno ministerstvo, čo chce možno štát a začnem tým, že mali by sme si tu všetci uvedomiť akú máme zodpovednosť tým, že sme dostali mandát od ľudí. Akú máme zodpovednosť pred tými ľuďmi, ale aj pred budúcnosťou Slovenska. Preto mi stále ide hlavou, keď minister rozpráva o tom, že táto konsolidácia, resp. to, čo všetko robia, je pre bežných ľudí, že kto vlastne tí bežní ľudia sú, pretože ja nemám pocit, že pán minister vie o kom rozpráva. Bežní ľudia si povedzme, sú tí, ktorí sú pod hranicou chudoby? Sú to bežní ľudia? Máme milión ľudí pod hranicou chudoby na Slovensku. Toto číslo každoročne rastie, vďaka aj vláda Roberta Fica, o tom si musíme povedať pravdu, pretože z posledných dvadsiatich rokov, štrnásť rokov vládli vlády Roberta Fica, o tom si musíme povedať pravdu, pretože z posledných dvadsiatich rokov, štrnásť rokov vládli vlády Roberta Fica a počet ľudí v chudobe kontinuálne na Slovensku rastie. Sú toto bežní ľudia? Pán minister, ja sa pýtam ako ste vyhodnotili, čo sú bežní ľudia? Sú bežní ľudia pracujúci v korporátoch? Sú bežní ľudia, alebo my sme bežní ľudia, ču čo sedíme v parlamente? Sme my bežní ľudia? Potrebujeme my plošnú energopomoc, potrebujeme my obedy zadarmo pre naše deti? Pýtam sa preto, lebo naozaj, ja mám pocit, že ekonomika má fungovať tak, že sa zadefinujú parametre a zadefinuje sa, kto ten bežný človek je, pre koho ministerstvo, a táto vláda chce robiť pomoc. Ja si skôr myslím, že pomoc pre ľudí by mala byť adresná. Adresná pomoc znamená, že budeme mieriť presne na ten milión ľudí, ktorý je v chudobe. Na milión ľudí, ktorí potrebujú túto pomoc, pretože si povedzme, ten bežný človek, koľko platíte za energie? Viete to niekto? Ja v poslednej dobe, priznám sa, nevenujem veľmi pozornosť domácim financiám, ale platíme možno 300 euro elektrina a plyn. Netuším, možno menej mesačne, takže som bežný človek? Potrebujem ja pomoc na túto energiu? Potrebujem mať zadotované ceny energií, alebo to potrebuje človek, ktorý možno dáva 50, 80 euro na energie a on potrebuje tú pomoc a on dostane oveľa menšiu pomoc ako dostanem ja a ja tu pomoc nechcem, nechcú ju moji známi, nepotrebujú obedy zadarmo. Túto pomoc potrebujú ľudia, ktorí sú pod hranicou chudoby a voči tým ľuďom tu máme zodpovednosť. Takže sa pýtam ministra, kto sú beží ľudia, komu tuná pomáha energopomocou, ktorá sú helikoptérové peniaze, komu pomáha tým, že dá im obedy zadarmo. Moji známi odmietajú fakt pre svoje deti obedy zadarmo.
39. schôdza NR SR - 9.deň - B. popoludní
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie v rozprave

Ďakujem za slovo. Veronika, ja naozaj oceňujem, že si zdôraznila to, že už tretíkrát sa konsoliduje. To znamená, že sme tu mali už dve konsolidačné, nie opatrenia, ale súbor opatrení, ktorý bol v minulých rokoch. A v podstate sa nepodarilo nič skonsolidovať. Táto vláda len vytiahla ľuďom peniaze z peňaženiek. Ľudia si zaplatili ozdravenie verejných financií. A tejto vláde sa podarilo to, že vlastne neozdravila absolútne nič. A je to naozaj úbohé a smutné, že máme tu tretie kolo konsolidácie, ožobračujú sa ľudia ešte viacej a táto vláda nedokázala v tomto roku predstaviť žiadne opatrenia, ktoré by boli na strane štátu. Neukázala nič, čo by mohli ušetriť. Zase robí len na poslednú chvíľu bez konzultácie s odborníkmi, bez konzultácie so zamestnávateľmi, bez konzultácie s odbormi. A zase len opravuje, tak ako sme boli aj svedkom teraz ďalšieho pozmeňovacieho návrhu. A toto sa bude diať rovnako, ako sa dialo pri trestných kódexoch a pri ostatných skrátených legislatívnych konaniach. Ale ja som ešte sľúbila, že prečítam jednu vec, a to je aj ohľadom tej energopomoci a toho, že ako sme závislí na ruských zdrojoch. Tak vláda v roku 2024 s podpisom ministra Kamenického dobre vedela, že energetická kríza, vyvolaná ozbrojeným konfliktom na Ukrajine, však zvýraznila urgentnosť ďalších výziev v tejto oblasti, na ktoré je potrebné reagovať reformnými opatreniami. Z toho dôvodu je dôležité reformné úsilie sústrediť najmä do diverzifikácie zdrojov energie s cieľom znížiť závislosť od fosílnych palív a urýchlenia prechodu na obnoviteľné zdroje energie v súlade s novým plánom Európskej komisie Re-power EU. To znamená, že vláda síce tvrdí, že sme závislí na ruských zdrojoch, aj to vie, že sme na ruských zdrojoch závislí, ale vlastne nerobí nič a žiadne opatrenia preto, aby sme neboli na týchto zdrojoch závislí. Tak sa nečudujme, že nám energie ceny budú rásť.
39. schôdza NR SR - 9.deň - B. popoludní
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie s faktickou poznámkou

... 2024 v apríli ste úplne pomenovali to, čomu čelila predchádzajúca vláda a zároveň ste pomenovali aj to, že čelíme hrozbám starnúcej populácie a vy na jeseň toho roku a vlastne nie vlastne ste to schválili ešte v roku 2023 potom čo ste toto napísali, ste schválili trináste dôchodky. Tak ja naozaj nerozumiem, či máte iba rozumných ľudí na ministerstve financií, ktorí aspoň v týchto analytických dokumentoch napíšu pravdu a či to vy vôbec čítate a potom urobíte úplný presný opak. Ale môžme pokračovať aj ďalej, pretože to súvisí aj s ďalšími vyjadreniami tejto vládnej koalície v súvislosti s energiami, ktoré dovážame z Ruska, ale ja si toto nechám asi na ďalšiu nejakú faktickú poznámku, lebo by som to už nestihla prečítať. Ďakujem.
39. schôdza NR SR - 9.deň - B. popoludní
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem, pán predsedajúci za slovo. No, pán kolega z finančného výboru, ja sa niekedy a v poslednej dobe veľmi často naozaj pýtam, či vy tomu naozaj veríte, čo čítate alebo len tomu fakt nerozumiete. Pretože dokumenty, ktoré boli vydané už za tejto vlády dokumentujú úplne niečo iné, a musím znova citovať, pána ministra Kamenického z národného programu reforiem Slovenskej republiky, ktorý bol vydaný v apríli 2024. V oblasti dlhodobej udržateľnosti a produktivity sme od dosiahnutia cieľových hodnôt najďalej. K nepriaznivej dlhodobej udržateľnosti verejných financií prispievajú najmä vysoké budúce náklady spôsobené starnutím populácie a doteraz dosiahnutá nedostatočná konsolidácia. Zhoršenie dlhodobej udržateľnosti verejných financií je však potrebné vnímať aj v kontexte dôsledkov pandémie, vojny na Ukrajine a z nej vyplývajúcej energokrízy. Takže v roku 2024 v apríli ste úplne pomenovali to, čomu čelila predchádzajúca vláda a zároveň ste pomenovali aj to, že čelíme hrozbám starnúcej populácie, a vy, na jeseň toho roku, a vlastne, nie, vlastne ste to schválili ešte v roku 2023 po tom, čo ste toto napísali, ste schválili trináste dôchodky. Tak ja naozaj nerozumiem, či... =====
39. schôdza NR SR - 14.deň - B. popoludní
Dátum: 2025-09-30
Poslanec: Malatinec, Roman (HLAS - SD)
Druh vystúpenia: Vystúpenie v rozprave

Ďakujem pekne. Návrh poslancov Národnej rady Slovenskej republiky Adama Lučanského, Milana Garaja, Andreja Danka, Dagmar Kramplovej na vydanie zákona, ktorým sa mení a dopĺňa zákon č. 564/1991 Zb. o obecnej polícii v znení neskorších predpisov (tlač 966). Vážený pán predsedajúci, vážené pani poslankyne, páni poslanci. V súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 966. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1011 z 26. augusta 2025 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre obranu a bezpečnosť, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj a odporúčam, aby predmetný návrh zákona výbory prerokovali do 30 dní, v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
39. schôdza NR SR - 14.deň - B. popoludní
Dátum: 2025-09-30
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

Ďakujem veľmi pekne. Ja tiež budem reagovať na kolegu, pána Dostála. No, hovorili ste o tom, že čo urobilo Rusko, ale hovorme aj o tom, čo urobilo Slovensko, že sme boli spolupracovníci Nemecka, ktoré napadlo aj Poľsko, keď už tak chcete vedieť, ani to ste nepovedali. A kde by sme boli, keby teda nám nepomohla tá sovietska armáda pri tom, aby sa vyvolalo Slovenské národné povstanie heslom generála Goliana, „Začnite s vysťahovaním“ no, to by som sa rád pozrel, že kde by nás teraz vnímala Európa. Čiže aj Sovietsky zväz sa popálil na spolupráci s diablom, a môžem povedať otvorene, že to bol Hitler, ktorý zaviedol celý svet do vojny. A tiež ste vytrhli z kontextu, že sú to komunistické symboly. No, musím vás napraviť, že tie historické udalosti, ktoré sú po roku 1945 tak tuším, že tam boli aj demokrati v tej, v tom, v tej Slovenskej národnej rade, a takisto tam boli zastúpení aj komunisti. Čiže až od roku 1948 nastal ten režim. Čiže vy ste si to zase vytrhli z kontextu a nedoplnili ste to dobre pre tých, ktorí už, pre tú širokú verejnosť, ktorá sa nezaoberá históriou, takže súhlasím aj s kolegom Ivanom Hazuchom. Čiže vy ste zase to spravili, že to je obhajoba totalitných komunistických symbolov. Tí vojaci bojovali pod nejakou značkou pod nejakou, pod nejakou ja neviem, označením armády, bola to červená hviezda. Dokonca sú hroby, kde vznikali aj pravoslávne kríže. Čiže nehovoríme, že sú to symboly teraz, keď tam bude ruský vojak, tak dokážete vytvoriť ideu to, že, že tí ľudia akože znenávidia. Ja chcem len, aby sa zachovala pamäť na to obdobie, kde zahynuli nejakí ľudia vo vojne. Nič viac, nič menej. Ten komunistický symbol ste si len čisto politicky vložili do vlastných, do vlastných úst a troška ste to zneužili. Ďakujem pekne.